Kampung Baru Sungai Jarom

Kampung Baru Sungai Jarom atau Kampung Bahagia merupakan sebuah kampung baru yang terletak di Mukim Telok Panglima Garang, Jenjarom, Kuala Langat, Selangor.

Daerah Kuala Langat mempunyai enam mukim dan mempunyai 34 kampung tradisi, dua kampung baru dan sembilan kampung orang asli. Kampung ini mempunyai populasi sebanyak 30,000 orang dengan 90% dari komuniti berbangsa Hokkien.

Sejarah 
Kampung Baru Sungai Jarom ini didirikan dan dipagari untuk memisahkan penduduk kampung ini daripada pemberontak komunis semasa pemerintahan British di Malaysia pada tahun 1950.

Konsep Happy Village
Menurut ketua kampung di Kampung Baru Sungai Jarom, Seh Chun Huat, konsep "Kampung Bahagia" telah dibuat pada tahun 2015 semasa perayaan Tahun Baru Cina. Konsep ini dilakukan untuk mempromosikan kampung yang harmoni dan juga menjadi tarikan pelancong.

Prasarana

Tempat beribadah berdekatan
 Kuil Fo Guang Shan Dong Zen (馬來西亞佛光山東禪寺)

Institusi pendidikan berdekatan
 Sekolah Jenis Kebangsaan (T) Jenjarom

Poskod 
 Poskod bagi kampung ini ialah 42600.

Rujukan 

Baru Sungai Jarom